Trier Lars fon

Lars fon Trier (; sünd. 30. sulaku 1956, Kopenhagenan pohjoine Lundtofte-ezilidnut, Lüngbü-Torbek-kund, Danii kuti Lars Trier) om danine fil'miden režissör, scenarist (kinotarinantegii) i akt'or.

 Biografii 
Mez' om sündnu valdkundmehiden kanzha. Zavodi kinokar'jerad vl 1967. Trier openui režissöran mastarust Danijan Nacionaližen kinoškolas vll 1979−1983 i om sen pästnikan. Vodele 2016 sai enamba sadad kinofestivaliden arvlahjoid da nominacijoid mail'madme.

Fon Trier oli naižiš kaks' kerdad, hänen ezmäine ak oli lapsiden fil'miden Sesilia Holbek-Trier-režissör (Cæcilia Holbek, 1987−1995), kahtenz' Bente Fröge (Bente Frøge, 1997−2015). Nell' last: Agnes- i Sel'ma-tütred ezmäižes naindaspäi, kaks'jaižed Lüdvig- i Benjamin-poigad sünduiba kahtendes naimiželos.

 Valitud fil'mad režissöraks i scenaristaks 
 Ogeruden element (1984, Forbrydelsens element)
 Epidemii (1987, Epidemic)
 Evrop (1991, Europa)
 Kunigahuz (1994, Riget, TV-miniserial)
 Muretes aldoid (1996, Breaking the Waves)
 Kunigahuz II (1997, Riget II, TV-miniserial)
 Kargaidai pimeduses (2000, Dancer in the Dark)
 Dogvil' (2003, Dogville)
 Viž tugedust (2003, De fem benspænd, dokumentaline fil'm, režissöraks vaiše)
 Manderlei (2005, Manderlay)
 Kaikiš suremb pämez' (2006, Direktøren for det hele)
 Antihrist (2009, Antichrist)
 Melanholii (2011, Melancholia)
 Nimfomank (2013, Nymphomaniac)
 Pert', kudambad Džek sauvoi (2018, The House that Jack Built)
 Kunigahuz III (2022, Riget III, TV-miniserial)

 Homaičendad 

Kategorii:Danijan režissörad
Kategorii:Danijan scenaristad
Kategorii:Danijan akt'orad
Kategorii:Kinoscenaristad
Kategorii:Akt'orad kirjamišton mödhe
Kategorii:Režissörad kirjamišton mödhe
Kategorii:Scenaristad kirjamišton mödhe
Kategorii:Personalijad kirjamišton mödhe
Kategorii:Sündnuded vl 1956